# แอร์อินเดีย
แอร์อินเดีย  เป็นสายการบินประจำชาติของประเทศอินเดีย โดยมีฐานการบินหลักที่ท่าอากาศยานนานาชาติอินทิรา คานธีในนิวเดลี และมีสำนักงานใหญ่ในคุรุคราม"Address & Contact Numbers within India ." Indian Airlines. สืบค้นวันที่ 27 กุมภาพันธ์ 2553. แอร์อินเดียให้บริการเที่ยวบินสู่จุดหมายปลายทาง 102 แห่งในเอเชีย ยุโรป อเมริกาเหนือ ออสเตรเลียและแอฟริกา สายการบินนับเป็นสายการบินที่ใหญ่เป็นอันดับที่ 16 ของทวีปเอเชีย แอร์อินเดียเป็นสมาชิกของพันธมิตรทางสายการบินสตาร์อัลไลแอนซ์

 ประวัติ 
thumb|left|ทาทาแอร์ไลน์

แอร์อินเดียก่อตั้งขึ้นในปี ค.ศ. 1932 โดยจาฮังกีร์ ราตันจี ดาดับ ทาทาภายใต้ชื่อในขณะนั้นว่า "ทาทาแอร์ไลน์" ซึ่งเป็นบริษัทหนึ่งในกลุ่มบริษัททาทากรุ๊ป โดยในวันที่ 15 ตุลาคม ค.ศ. 1932 เป็นวันเริ่มให้บริการครั้งแรก โดยการขนส่งพัสดุไปรษณีย์ ระหว่างเมืองการาจีสู่เมืองมุมไบ โดยผ่านเมืองอาห์เมราบัด และบินกลับสู่เมืองมัทราส (เจนไน) ผ่านเมืองเบลลารี โดยนักบินอดีตทหารอากาศกองทัพสหราชอาณาจักร

ภายหลังสงครามโลกครั้งที่สองสงบลง ธุรกิจการบินพาณิชย์ในอินเดียกลับมาให้บริการอีกครั้ง ทาทาแอร์ไลน์ถูกแปรรูปเป็นบริษัทมหาชนในวันที่ 29 กรกฎาคม ค.ศ. 1948 และเปลี่ยนชื่อเป็น "แอร์อินเดีย" ในปี 1948 ภายหลังอินเดียได้รับเอกราช รัฐบาลอินเดียได้เข้ามาถือหุ้นในสายการบิน 51% ทำให้แอร์อินเดียมีสถานะเป็นสายการบินแห่งชาติอินเดีย โดยมีชื่อว่า "แอร์อินเดีย อินเตอร์แนชันแนล" และได้เริ่มเปิดเส้นทางการบินระหว่างประเทศขึ้น โดยในวันที่ 8 มิถุนายน ค.ศ. 1948 ได้เปิดเส้นทางบินจากมุมไบสู่ลอนดอน ผ่านเมืองไคโรและเจนีวา โดยใช้เครื่องบิน ล็อกฮีด คอนสเตลเลชัน แอล-749A (VT-CQP) นับเป็นเที่ยวบินระยะไกลระหว่างประเทศเที่ยวแรก และในปี 1950 เปิดเส้นทางสู่ไนโรบี โดยผ่านเมืองเอเดน

ต่อมาในวันที่ 1 สิงหาคม ค.ศ. 1953 รัฐบาลอินเดียได้เข้าเป็นผู้ถือหุ้นใหญ่ของสายการบิน ซึ่งรัฐบาลอินเดียพิจารณว่าเป็นธุรกิจที่สำคัญและต้องการที่จะเป็นผู้ควบคุมอุตสาหกรรมการบินอินเดียในขณะนั้น ขณะเดียวกันนั้นการบริการเที่ยวบินภายในประเทศของแอร์อินเดียได้ถูกโอนไปให้อินเดียนแอร์ไลน์ และในปี ค.ศ. 1954 ได้สั่งซื้อเครื่องบิน แอล-1049 ซูเปอร์คอนสเตลเลชัน และเปิดเส้นทางการบินสู่ กรุงเทพ ฮ่องกง และสิงคโปร์

ปี 1960 แอร์อินเดียอินเตอร์แนชันแนลได้เข้าสู่ยุคไอพ่นเมื่อได้รับมอบโบอิง 707-420 และเปิดเส้นทางการบินสู่เมืองนิวยอร์กผ่านเมืองลอนดอน และเปลี่ยนชื่อเป็นแอร์อินเดียดังเช่นปัจจุบัน ในวันที่ 8 มิถุนายน ค.ศ. 1962 และในวันที่ 11 มิถุนายน ปีเดียวกัน แอร์อินเดียเป็นสายการบินแรกในโลกที่ให้บริการโดยเครื่องบินไอพ่นทั้งหมด

 จุดหมายปลายทาง 
thumb|

 พันธมิตรทางการบิน 
แอร์อินเดียเป็นสมาชิกของพันธมิตรทางการบินสตาร์อัลไลแอนซ์ลำดับที่ 27 ในวันที่ 11 กรกฎาคม ค.ศ. 2011

 ข้อตกลงการบินร่วม 
ณ เดือนธันวาคม ค.ศ. 2023 แอร์อินเดียมีข้อตกลงการทำการบินร่วมกับสายการบินดังต่อไปนี้:

 เอไอเอ็กซ์คอนเน็ก 
 แอร์อินเดียเอกซ์เพรส 
 แอร์มอริเชียส 
 เอเชียนาแอร์ไลน์
 อาเบียงกา
 โครเอเชียแอร์ไลน์
 อียิปต์แอร์
 เอธิโอเปียนแอร์ไลน์
 อีวีเอแอร์
 ฮ่องกงแอร์ไลน์
 ล็อตโปลิชแอร์ไลน์
 ลุฟท์ฮันซ่า
 สิงคโปร์แอร์ไลน์
 ศรีลังกันแอร์ไลน์
 สวิสอินเตอร์เนชันแนลแอร์ไลน์
 ตัปปูร์ตูกัล

 ข้อตกลงระหว่างสายการบิน 
ณ เดือนธันวาคม ค.ศ. 2023 แอร์อินเดียมีข้อตกลงระหว่างสายการบินดังต่อไปนี้:

 อะแลสกาแอร์ไลน์
 บางกอกแอร์เวย์ส

 ฝูงบิน 

 ฝูงบินปัจจุบัน 
ณ เดือนพฤศจิกายน ค.ศ. 2024 แอร์อินเดียมีเครื่องบินประจำการในฝูงบินดังนี้:
+เครื่องบินประจำการคำสั่งซื้อผู้โดยสารหมายเหตุFCWYรวมอ้างอิงแอร์บัส เอ319-1008——8—114122—144144แอร์บัส เอ320-2004——12—1381503—168168แอร์บัส เอ320นีโอ5190—27—150162หนึ่งลำอยู่ในลวดลายสตาร์อัลไลแอนซ์16—1801807—186186แอร์บัส เอ321-20013——12—170182แอร์บัส เอ321นีโอ4195—12—1521882—1801922—232232แอร์บัส เอ350-900619—2824264316เริ่มส่งมอบปลายปี 2023แอร์บัส เอ350-1000—25รอประกาศสั่งซื้อพร้อม 10 ตัวเลือก3—835—195238จะถูกปลดประจำการภายในปีค.ศ. 20255——2848212288เช่าพร้อมกับที่นั่งเดลตาวันและคอมฟอร์ต+โบอิง 777-300อีอาร์13—435—303342จะได้รับการปรับปรุงห้องโดยสารใหม่ตั้งแต่กลางปี 2025 
หนึ่งลำอยู่ในลวดลายสตาร์อัลไลแอนซ์ หนึ่งลำอยู่ในลวดลายเฉลิมฉลองอินเดีย6840—280328ทั้งหมดเคยประจำการกับสายการบินเอทิฮัดโบอิง 777-9—10รอประกาศโบอิง 787-827——18—238256จะได้รับการปรับปรุงห้องโดยสารใหม่ตั้งแต่กลางปี 2025
หนึ่งลำอยู่ในลวดลายสตาร์อัลไลแอนซ์โบอิง 787-9720 — 30 36 226 292สั่งซื้อพร้อม 20 ตัวเลือกรวม210359
แอร์อินเดียมีอายุฝูงบินเฉลี่ย 9.4 ปี

อุบัติเหตุและอุบัติการณ์สำคัญ

 วันที่ 12 มิถุนายน 2025 แอร์อินเดีย เที่ยวบินที่ 171 เครื่องบิน โบอิง 787 ดรีมไลเนอร์ บินในเส้นทาง ท่าอากาศยานนานาชาติสรทาร วัลลภภาอี ปเฏล–ท่าอากาศยานลอนดอนแกตวิกเกิดอุบัติเหตุตกไม่นานหลังจากบินขึ้นจากท่าอากาศยานนานาชาติสรทาร วัลลภภาอี ปเฏล โดยมีผู้โดยสารและลูกเรือรวม 244 คนอยู่บนเครื่อง หน่วยกู้ภัยฉุกเฉินได้เข้าช่วยเหลือทันที โดยมีรายงานควันไฟหนาแน่นและมีผู้ได้รับบาดเจ็บ ขณะนี้สำนักงานการบินพลเรือนแห่งอินเดีย (DGCA) และสายการบินแอร์อินเดียกำลังดำเนินการสอบสวนเหตุการณ์ดังกล่าว